Baltais ezers (Robežnieku pagasts)
Baltais ezers (arī Baltezers, Beloje; baltkrievu: Белае возера) ir subglaciālas izcelsmes ezers Krāslavas novada Robežnieku pagastā uz Latvijas un Baltkrievijas robežas. Ezera kopējā platība 41,3 ha, no tiem 35,3 ha Latvijā, bet 6 ha — Baltkrievijā. Krasti slīpi, lēzeni, dibens dūņains, vietām smilšains. Dienvidaustrumos gar valsts robežu notece uz Melno ezeru. Mīt rauda, asaris, līdaka, karūsa, līnis, vēži. Ziemeļu krastā divas viensētas. Ir peldvieta.